QESAS

**QESAS**เป็นทีวีซีรีย์แนวแอ็คชั่น-ดราม่า ผลิตโดย STV Studio สร้างเรื่องและเขียนบทโดย Kuraino Shirai โดยออกอากาศทุกวันจันทร์-อังคาร เวลา 20.30 น. เริ่มออกอากาศครั้งแรกเมื่อ 9 มีนาคม 2563 โดยเรื่องราวถูกถ่ายทอดขึ้นจากส่วนหนึ่งของชีวิตจริงของผู้แต่ง

## เนื้อเรื่อง

**ชุมชนประสานมิตร** เป็นชุมชนที่ไม่ได้ใหญ่โตมาก ตั้งอยู่ในเขตหนึ่งในจังหวัดกรุงเทพมหานคร โดยมีประธานชุมชนคือ เยี่ยม กรุณชนะ ผู้อาวุโสในชุมชน

**คี** เด็กน้อยวัย 6 ขวบซึ่งเกิดในครอบครัวฐานะปานกลาง พ่อกับแม่ของเขาประกอบอาชีพรับราชการ ครอบครัวของเขาใช้ชีวิตแบบพออยู่พอกิน เขาอาศัยอยู่กับพ่อและแม่ที่บ้านของคุณตา ก่อนที่คุณตาของเขาซึ่งเป็นประธานชุมชนจะเสีย ท่านก็ได้มอบโฉนดที่ดินตัวบ้านและแปลงรอบๆข้างไว้ให้ ทำให้ครอบครัวของเป็นครอบครัวที่มีฐานะที่สุดในชุมชน เวลามีปัญหาเดือดร้อน ชาวบ้านก็จะมาปรึกษาและขอความช่วยเหลือ

ตระกูล **ยศศักดิ์สิทธิ์** เป็นตระกูลของนักมวยที่มีชื่อเสียงในอดีต **เบญ** ลูกชายของ ยศ เจ้าของค่ายได้กลับมาจากการทำงานที่ประเทศญี่ปุ่น หลังจากพ่อของเขาเสีย เขามีความคิดที่จะดูแลค่ายมวยต่อ ด้วยการหาสปอนเซอร์กับทางญี่ปุ่น เพื่อนำเงินมาขยายค่ายมวยภายใต้ความร่วมมือของทั้งสองประเทศ เมื่อเขาได้ข้อเสนอที่แสนงาม เขาจึงเริ่มนำเงินลงทุนที่ได้จากประเทศญี่ปุ่นมาก่อสร้างพื้นที่ทำเวทีมวยในชุมชนซึ่งเป็นสนามเด็กเล่นมาก่อนและตั้งอยู่ข้างๆบ้านของ คี

เบญ เริ่มกว้านซื้อที่ดินรอบข้างบ้านของ คี เพื่อขยายทำสถานอำนวยความสะดวกต่างๆ ด้วยความเห็นชอบจากทางญี่ปุ่น เขาเริ่มล้อมพื้นที่ทั้งหมดจนล้อมรอบบ้านของคี เบญก็รู้จักและเคารพครอบครัวของคี มาตั้งแต่ยังเด็ก เขาจึงหวังว่าจะสามารถเสนอเม็ดเงินก้อนงามเพื่อแลกกับโฉนดที่ดินของครอบครัวคีได้ แต่เขาก็ต้องผิดหวังเมื่อได้รับการปฏิเสธ เขาจึงคิดหาทางครอบครองพื้นที่แห่งนี้ให้ได้

จนวันหนึ่ง ขณะที่คีและคุณแม่ของเขากำลังเดินทางกลับเข้ามายังชุมชน แม่ของเขาก็ได้ถูกรถยนต์ปริศนาพุ่งเข้าชนอย่างแรง และรถคันนั้นก็ได้ขับหนีไป คีทำอะไรไม่ถูกเมื่อเห็นแม่นอนจมกองเลือด ด้วยความเป็นเด็กที่เขาไม่รู้ว่าต้องทำอย่างไร กว่าที่เขาจะไปตามคนมาช่วย แม่ของเขาก็ได้เสียชีวิตไปแล้ว หลังจากนั้นพ่อและคี ก็ใช้ชีวิตอยู่ด้วยความโศร้าโศกมาตั้งแต่นั้น พ่อก็เริ่มติดสุรา จนผ่านไปได้ 1 สัปดาห์ หลังจากที่อะไรๆก็แย่ลง พ่อของคีตัดสินใจส่งคีไปศึกษาที่ต่างประเทศกับคุณอา โดยใช้เงินที่ได้จากเงินชดเชยประกันชีวิตของแม่ของคี และเขาก็ได้บอกกับคีว่า ให้เก็บโฉนดที่ดินนี้ไว้ให้ดี

เวลาผ่านไป 20 ปี ชุมชนประสานมิตร กำลังพัฒนาและได้ เบญ เป็นประธานชุมชนอยู่ในขณะนี้ เขามีลูกสาวคนนึงชื่อ **เบลล์** ซึ่งได้ทำงานในสำนักงานเขตของตัวเอง ชีวิตของเบญและครอบครัวก็อยู่กันอย่างสะดวกสบาย โดยที่ไม่รู้เลยว่าเขากำลังจะเจอกับชะตากรรมอันยิ่งใหญ่ในอนาคต

คีกลับมาที่ประเทศไทย เขาจบการศึกษาปริญญาตรีทางด้านบริหารที่ UA และปริญญาโท ด้านเทคโนโลยีจาก Highline เขากลับมาเพื่อบรรจุเป็น หัวหน้าฝ่ายพัฒนาชุมชนในเขตที่เขาอยู่ เพื่อที่จะแก้แค้นให้กับพ่อและแม่ของเขา เขาเปลี่ยนชื่อของตัวเองเป็น **ปีเตอร์** และเริ่มแผนการต่างๆ ซึ่งการเข้ามาทำงานนี้ เขาได้พบปัญหาต่างๆภายในชุมชนของเขาเอง ไม่ว่าจะเป็นการก่อโจรกรรม ปัญหาวัยรุ่นและยาเสพติด และอื่นๆ เขาจึงได้สวมรอยเป็นผู้ผดุงความยุติธรรมภายใต้หน้ากากสีดำและกระบองคู่ใจ

เขาจะสวมหน้ากากและเข้ามาจัดการปัญหาต่างๆ ในเวลากลางคืน เพื่อปกปิดตัวเอง จนเวลาผ่านไป เรื่องราวของเขาก็ได้เป็นที่พูดถึงในสื่ออิเล็กทรอนิกส์ **ลิน** นักข่าวสาวไฟแรงก็ได้ลงมาทำข่ายภาคสนามด้วยตัวเองและอยากที่จะเปิดเผยหน้าตาภายใต้หน้ากากของชายคนนั้นให้ได้

## รายชื่อนักแสดง

 ลินพร
 เบญ ยศศักดิ์สิทธิ์
 ผอ.ปราถนา ใจสงบ (ผู้อำนวยการเขต)
 ยูโตะ นากานาชิ

 แม่รุ้ง (แม่ของคี)
 อาต๋อม
 เบลล์
 อดุน แสงมั่งคั่ง
 ณัฐวุฒิ ดำรงค์